Lav et referat af nedenstående tekst:

Tekst:
Søren Nielsen peger på det bremsespor, som ifølge ham opstod,da han i morges forgæves forsøgte at bremse. - Det har aldrig været meningen at jeg skulle ramme nogen. Jeg er glad for at det ikke gik værre end det gjorde, siger vognmanden. Da han ville have sin taxa forbi den blokade, som 40 repræsentanter fra 3F havde lavet ved hans forretning, kørte han frem og ramte en af blokadevagterne, som efterfølgende måtte en tur forbi Aalborg Sygehus. - Jeg vil gerne undskylde overfor Vagn, eller hvad han nu hedder, jeg er ked af at jeg ramte ham, siger Søren Nielsen. Han blev efter episoden taget med til afhøring hos politiet, og han sigtes nu for i grov kådhed at have forvoldt fare for andre. 3F havde arrangeret aktionen, fordi der er flere arbejds- og lønmæssige forhold i Farsø Taxi, som ikke er i orden. Inden han blev taget med til afhøring hos politiet, underskrev Søren Nielsen en overenskomstaftale med 3F.

Referat:
Vognmand Søren Nielsen fra Farsø Taxi er ked af, at han ramte en blokadevagt tidligt fredag morgen.